Brief Sketch of Kamehameha I. 479 



aumoku, o Keaweaheulu, o Kameeiamoku, o Kamanawa. Eia hoi kona poe imi manao, 

 a hoa kukakuka i na mea pono ai ke aupuni, eha lakou, o Kai, o Kapalaoa, o Kaaloa, o 

 Kaiiakahiakaola. Mai loko mai o keia poe, ka mea e holo ai ka Kamehameha mau hana 

 a pau loa, a mai loko mai o lakou na kanawai ano nui, a kau ka makau o ka lehulehvi, oia 

 ka mamalahoa, ka maumae: "E hele ka elemakule a me ka luahine a moe i ke ala." 



Eia hoi na kanaka akamai i laweia mai e Kamehameha e noho pu meia, he poe 

 akamai i kela mea keia mea, a he poe noonoo me ka naauao. Eia ko lakou mau inoa a me 

 ka lakou mau hana : 



Kalaimoku, he punahele, he pukaua; Hewahewa, he kahuna; Kaumiumi, he ki- 

 lokilo; Kapoukahi, he kuhikuhipuuone; Kaaloakauila, he kakaolelo; Kekakau, he heena- 

 lu; Kekuhaupio, he koa kaulana; Kepaalani, he hoewaa; Waipa, he kapilimoku; Palake, 

 he kalaiwaa; Kapueuhi, he hula; Kamakau, he olioli ; Keaweaheulu, he luaapana; Hoo- 

 makaukau, he aipuupuu ; Wahahee, he lomilomi ; Kalaimamahu, he kanawai ; Kamaalo, 

 he akua; Kanihonui, he aikapu; Kaikioewa, he kikoola. No ka hua olelo luaapana eia 

 ke ano : he nohowale, he hoo])au i ka molowa. No ka huaolelo kikoola, eia ke ano, he hao- 

 wale i ka hai waiwai, a me na olelo lalau. 



Ua malama oia i na makaainana mehe keiki la, a me kana mau wahine, ua hoono- 

 ho i mau kiaiai. A ua mahiai oia i ka ai me kona mau alii, a me na kanaka aialo, oia kela 

 mala kaulana loa o Kuahewa, mauka o Kailua ma Kona akau, Hawaii. Ua kaulana loa 

 ia no kona nui loa a me kona loihi ke nana aku. Ua komo ewalu ahupuaa i loko ona, ua 

 like me ahiku mile. 



O ka waiwai nui i loko o ko Kamehameha noho aupuni ana, o ka iliahi, he laau 

 aala loa ia, a he laau waiwai loa, ua ulu ia laau ma na mauna, a ma na aina nahelehele loa. 

 O ka hulu na manu, o ka 00 a me ka nianu e ae, oia ka ahuula o na 'lii a me na koa. 



O ka nui o ko Kamehameha mau makahiki o ka noho aupuni ana, ehiku ia, a make 

 ihola ia i ka walu o na makahiki, oia ka makahiki o ka Haku 1819. Ma Kailua, i Kona 

 Hawaii kahi i make ai o Kamehameha, a malaila i hoolilo ia ai o Liholiho i hooilina no 

 kona auixini. 



NO KE 'lii O KEKUAOKALANI ; KONA KIPI ANA. 



O ke kumu o keia kipi ana o Kekuaokalani, o ka noa ana o ka ai kapu, o ko Liho- 

 liho ae ana i ka ainoa, oia ke kumu i huhu ai o Kekuaokalani a manao ai e kaua, e luku 



